१. भगवान् केँ विरहयुक्त देखि नारदजीक मोन मे विशेष रूप सँ सोच भेलनि। ओ विचारय लगलाह जे हमरे श्राप केँ स्विकारि श्री रामजी नाना प्रकारक दुःख सभक भार सहि रहल छथि। ओहि चलते एतेक भारी दुःख उठा रहल छथि। एहेन भक्तवत्सल प्रभु केँ जाकय देखी। फेर एहेन अवसर जानि कहिया आओत! ई विचारि नारदजी हाथ मे वीणा लेने ओतय पहुँचि गेलाह जतय प्रभु सुखपूर्वक बैसल छलथि। ओ कोमल वाणी सँ प्रेमपूर्वक बहुतो प्रकार सँ बखानि-बखानि कय रामचरितक गान करैत चलि आबि रहल छलथि।
 २. दण्डवत् करैत देखि श्री रामचन्द्रजी नारदजी केँ उठा लेलखिन्ह आ बड़ीकाल धरि हुनका अपनहि हृदय सँ सटेने रखलखिन्ह। फेर कुशलक्षेम पुछि स्वागत करैत हुनका अपनहि लग बैसा लेलखिन्ह। लक्ष्मणजी आदरक संग हुनकर चरण धोलखिन।
 ८. श्री रघुनाथजीक सुन्दर वचन सुनिकय मुनिक शरीर पुलकित भ' गेलनि आर नेत्र मे प्रेमाश्रुक जल सेहो भरि गेलनि। ओ मनहि-मन कहय लागलथि - कहू त! कोन प्रभु केर एहेन रीती छन्हि जिनकर सेवक पर एतेक ममत्व आ प्रेम होइन्ह!
 हरिः हरः! ! 